Gadžijevo

Gadžijevo () om Venäman lidn Murmanskan agjan pohjoižes. Vspäi 2008 mülüb Sauptud administrativiž-territorialižhe «Aleksandrovsk»-ühtnikha (521 km²).

Pohjoižen laivišton sodameribazad sijadasoiš lidnan ümbrištos, se oma atomižid vedenalaižid laivid holitamha.

 Istorii 
Eländpunktan aluz om pandud vl 1957 kuti Pedransamlon laht-žilo ()Gadžijevon istorii Aleksandrovskan oficialižel saital (zato-a.ru).  sauvomha sodalidnut da valdmoid VA-laivoiden täht. Vozil 1967−1981 nimitihe radnikžilod nügüdläižikš pölištunuden vn 1942 toran aigan NSTÜ:n vägimehen Magomet Gadžijevan oiktastuseks (Pohjoižlaivišton VA-laivoiden divizijan käsknik).

Vn 1981 14. päiväl sügüz'kud radnikžilo sai lidnan statusad peitol'ženke Kall'oikaz-nimenke (), no oli tetab avaros kuti Murmansk-130-«počtkonor'». Vll 1994−1999 nimitihe lidnad Kall'oikaz oficialižikš, sid' pörtihe Gadžijevo-nimen.

Vl 1995 atomine avarii ei olend tehnus habi lidnan ümbrištos, sikš miše saupsihe elektroenergijad maksmatomudes.

 Geografijan andmused 
Lidn sijadase läz Barencan meren Said-lahted (). Lidnan südäimen kaikiš suremb korktuz om 72 m valdmeren pindan päl.

Matkad Murmanskhasai om koumekümne koume kilometrad suvipäivlaskmha orhal vai 98 km avtotedme.

Klimat om subarktine meren.

 Tobmuz 
SATÜ «Aleksandrovsk»:an Deputatoiden nevondkund sijadase lähižes Polärnii-lidnas (20 km suvipäivnouzmha avtotedme), Administracii — Snežnogorsk-lidnas (kümne kilometrad suvhe avtotedme).

Kaks' deputatad kümnespäi ezitadas Gadžijevon eläjid üks'mantadižiš valičemižümbrikoišpäi.

 Eläjad 
Vn 2010 Venäman rahvahanlugemižen mödhe Gadžijevon eläjiden lugu oli 11 068 ristituid, vl 2021 — 9 297 ristitud. Vl 2017 kaik 12 904 ristitud elihe lidnas. Vspäi 1996 kaikiš suremb lidnan ristitišt oli 17 200 eläjad vl 1996.

Ortodoksine hristanuskond ph. Ondrii Ezikuctud puine jumalanpert'Gadžijevon pühäpertid sobory.ru-saital.  om saudud lidnas vll 2004−2018.

 Openduz 
Lapsiden opendusen aluzkundad oma nell' nimitadud i nomeruidud päivkodid (nomer 1, 3, 6, 46), kaks' keskškolad (nomer 276 i 279), lapsiden sädamižen pert', čomamahtoiden škol, lapsiden da norišton sportškol.

Professionaližen opendusen aluzkundad ratas lähembaižiš lidnoiš.

 Transport 
Avtobusad oma kundaližeks transportaks, ned ühtenzoittas Gadžijevod lähižidenke SATÜ:n lidnoidenke, žiloidenke i Murmanskanke.

 Galerei 

 Homaičendad 

 Irdkosketused 
 Aleksandrovsk-SATÜ:n tobmuden aluzkundoiden oficialine sait (zato-a.ru). 
 Aleksandrovsk-SATÜ:n oficialižiden dokumentoiden sait (npa-zato.ru). 
 Lidnan Internet-lehtesen sait (gadzhievo-news.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Murmanskan agjan lidnad
Kategorii:Sauptud administrativiž-territorialine «Aleksandrovsk»-ühtnik